แนวโน้มหุ้นแกว่งแคบ
นักวิเคราะห์ฯคาดตลาดหุ้นไทยเช้านี้แกว่งแคบ  รอปัจจัยใหม่หนุน
21 ก.ย. 2555

นักวิเคราะห์ฯคาดตลาดหุ้นไทยเช้านี้แกว่งแคบ  รอปัจจัยใหม่หนุน
นายสุกิจ อุดมศิริกุล ผู้อำนวยการอาวุโส ฝ่ายกลยุทธ์การลงทุน สายงานวิจัย บล.ไทยพาณิชย์ กล่าวว่า ตลาดหุ้นไทยเช้านี้คาดว่าจะแกว่งตัวในกรอบแคบ เป็นไปได้ทั้งในแดนบวก-ลบ เนื่องจากเช้านี้ตลาดหุ้นอื่นในภูมิภาคเอเชียส่วนใหญ่จะเปิดมาอยู่ในแดนบวกเล็กน้อย แต่ก็ต้องรอดูทิศทางต่อไปเหมือนกัน ส่วนตลาดสหรัฐฯก็บวกแคบ
ทั้งนี้ ตลาดฯกำลังหาปัจจัยใหม่ ส่วนตัวเลขเศรษฐกิจของยุโรปและจีนก็ออกมาไม่ดีเท่าไร ซึ่งก็คงจะกดดันตลาดฯแต่คงจะไม่มากนัก นอกจากนี้ประเด็นของ BANPU ที่แพ้คดีหงสาลิกไนต์และต้องชดใช้เงินจำนวนมากอาจจะกดดันตลาดฯบ้าง แต่เชื่อว่ากรณีแย่สุดดัชนีอาจจะกระทบไม่น่าจะเกิน 2 จุด เพราะตลาดฯรับรู้บ้างอยู่แล้ว  พร้อมให้แนวรับ 1,270 จุด แนวต้าน 1,289 จุด